Andrews Adjei-Yeboah

**Andrews Adjei-Yeboah** e la Gaana pɔleteesa ane begemaale die mɛmba ko a Tano South gbandige a begemaale die anuu eŋɛ a Gaana republic anaare poɔ.

## Nyɔvore Piiluu ane Ganzanne
Ba da dɔge la Adjei-Yeboah 26 Nyɔgevenne 1955 poɔ. O yi la Techimantia naŋ be a Ahafo Irigyiŋ poɔ, Ghana. O baare la a University of Ghana ne  Bachelor of Science Administration eŋɛ 1982 poɔ.

## Dompole
Adjei-Yeboah da la a kyiif neŋkpoŋ ɔfesa ko Forest Wood Products Company Limited sɛre kyɛ wa leɛ begemaale die mɛmba.

## Pɔletese
Ba da ɛlɛte la Adjei Yeboah fɔrɔ ka o e begemaale die mɛmba ko a Tano South gbandige naŋ be a Brong Ahafo irigyin poɔ Gaana, a begemaale die ata 3rd soba eŋɛ,  a Gaana republic anaare poɔ.

2000 poɔ, Adjei-Yeboah da di la a Gaana gyɛmaa zaa nuneɛ, a e begemaale die mɛmba ko a Tano South gbandige naŋ be a Brong Ahafo Irigyin poɔ, Ghana. O da die la a wɔɔ paati yuori eŋɛ. O gbandige da poɔ la a begemaale die kogiri 14 poɔ yi a kogiri 21 poɔ a wɔɔ paati naŋ da di ana nuneɛ na poɔ ko a Brong Ahafo Irigyiŋ. A wɔɔ paati da di la begemaale die kogiri 100 yageroŋ yi a kogiri 200 poɔ, a begemaale die ata soba eŋɛ, a Gaana republic anaare poɔ. Ba da ɛlɛte o la ne 14,003 nuuri yi a 24,920 nuuri zaa lantaa neɛ soŋ. A ŋaaŋ da manne ne la 57.3% yi a nuuri zaa lantaa neɛ soŋ. Ba da ɛlɛte la kyɛ bare Kwadwo Owusu Agyeman naŋ e a Kataweɛ paati bie, Yaw Amankwah naŋ e Nɔdaa paati bie, John Arthur naŋ e a National Reform Party bie, Osman Asante-Bonsu naŋ e a People's National Convention bie. A bama da nyɛ la 9,885, 210, 198 ane 134 nuuri seŋ anaŋ tutaa lɛ yi a nuuri zaa lantaa neɛ soŋ. A ama da manne ne la 40.5%, 0.9%, 0.8% ane 0.5% seŋ anaŋ tutaa lɛ yi a nuuri zaa lantaa neɛ soŋ. 

Ba da la leɛ ɛlɛte o la ka o e begemaale die mɛmba ko a Tano South gbandige a 2004 Ghana gyɛmaa zaa nuneɛ eŋɛ. A lɛ na ka o da areko a gbandige a begemaale die anaare soba eŋɛ a Gaana republic anaare poɔ. Ba da ɛlɛte o la ne 14997 nuuri yi a 27,844 nuuri zaa lantaa neɛ soŋ. A ŋaaŋ da manne ne la 53.9% yi a nuuri zaa lantaa neɛ soŋ. Ba da ɛlɛte o la kyɛ bare Boateng Frederick naŋ e People's National Convention bie ane Kwadwo Owusu Agyeman naŋ e a kataweɛ paati bie. A bama da nyɛ la 301 nuuri ane 12,546 nuuri seŋ anaŋ tutaa lɛ yi a nuuri zaa lantaa neɛ soŋ. A ama da manne ne la 1.1% ane 45.1% seŋ anaŋ tutaa lɛ yi a nuuri zaa lantaa neɛ soŋ. Ba da ɛlɛte la Adjei Yeboah a wɔɔ paati yuori eŋɛ. O gbandige da poɔ la a gbandigiri 14 poɔ yi a 24 na poɔ a wɔɔ paati naŋ da di ana nuneɛ na poɔ, a Brong Ahafo Irigyiŋ eŋɛ. A zaa lantaa, a wɔɔ paati da di la begemaale die kogiri 128 noɔre lantaa yageroŋ yi a kogiri 230 poɔ, a begemaale die anaare soba eŋɛ, Gaana republic anaare poɔ.

Ba da ɛlɛte la Adjei-Yeboah ka o e begemaale die mɛmba ko a Tano South gbandige a 2008 Gaana gyɛmaa zaa nuneɛ poɔ, a begemaale die anuu eŋɛ a Ghana republic anaare poɔ. O da nyɛ la 15,242 nuuri yi a 28,822 nuuri zaa lantaa neɛ soŋ, naŋ manne ne 52.88% yi a nuuri zaa lantaa neɛ soŋ. Ba da ɛlɛte o la kyɛ bare Boateng Fredrick naŋ e People's National Convention bie, Kwadwo Owusu Agyemang naŋ e kataweɛ paati bie ane Josephine Ataa Oppong naŋ e Nɔdaa paati bie. A bama da nyɛ la 1.00%, 43.49% ane 2.63% yi a nuuri zaa lantaa neɛ soŋ a nuneɛ poɔ.

## Meŋɛ Nyɔvore
Adjei-Yeboah be la kultaa die ane biiri bata. O e la kiristabie (Methodist).

## Sommo Yizie